ITHS - Srednja škola za informacione tehnologije

**ITHS (Information Technology High School)** je srednja škola za obrazovanje IT tehničara, sa sjedištem u Beogradu, Srbija. Škola je akreditovana od strane *Ministarstva prosvjete, nauke i tehnološkog razvoja Republike Srbije*. Osnivači škole su i dvije velike regionalne kompanije: *Comtrade* i *LINK group*. LINK group je takodjer i osnivač sljedećih edukativnih institucija Savremena gimnazija, IT akademija, BusinessAcademy i Fakultet savremenih umetnosti.

## O školi 
Škola je počela sa radom 2011 godine. Nastava se održava u zgradi Tehnološkog centra kompanije *Comtrade*  u Beogradu. Nastavni plan i program sastoji se iz niza stručnih predmeta iz oblasti informacionih tehnologija, ali i predmeta za sticanje opšteg obrazovanja.

U nastavi se koriste elektronski dnevnik, tableti, aplikacije i elektronske interaktivne table i sveske . Učenici svoje domaće zadatke rade na računaru ili tablet uređaju.

Diploma *Srednje škole za informacione tehnologije* omogućava prolaznost na tehničke i prirodno-matematičke fakultete u zemlji i inostranstvu, a učenicima škole je omogućen i nastavak obrazovanja na *Visokoj školi strukovnih studija za informacione tehnologije* koja je dio obrazovnog sistema kompanija *Comtrade* i *LINK group*.

Tokom četvorogodišnjeg školovanja učenicima je obezbijeđena i mogućnost za sticanje profesionalnih certifikata kompanija Microsoft i Adobe .

Mnoge javne ličnosti su bili gosti škole i u organizovanim razgovorima sa učenicima dijelili savjete i odgovarali na postavljena pitanja. Neki od njih su Srđan Đoković, otac srpskog poznatog tenisera Novaka Đokovića, Nik Vujičić i Miguel Rodríguez Andreu, španski književnik. Pored javnih ličnosti, škola organizuje i gostovanja stručnjaka iz raznih povezanih oblasti, kao i saradnju sa drugim ustanovama .

Škola je ostvarila saradnju i sa Wikipediom, koja je učenicima organizovala predavanje na temu rada na Wikipedia projektu. Saradnja je ostvarena putem projekta *Wiki gimnazijalac*, koji je u okviru obrazovnog programa Wikipedije Srbije.

## Odsjeci 
Škola ima pet obrazovnih profila:

* *Elektrotehničar informacionih tehnologija* - osposobljavanje za učešće u izradi softverskih aplikacija, kreiranje i razvijanje baza podataka, statičkih i dinamičkih veb prezentacija, i održavanje i provjeru sigurnosti informacionih sistema
* *Administrator mreža* - osposobljavanje za postavljanje aktivne i pasivne mrežne opreme, umrežavanje računarske opreme i održavanje računarskih mreža
* *Elektrotehničar multimedija* - pruža kombinaciju znanja koja omogućavaju kreativno izražavanje kroz kombinovanje zvuka, slike, animacije i videa
* *Elektrotehničar računara* - obrazovanje tehničara za rad na hardveru i softveru, tj. osposobljava elektrotehničare koji se bave održavanjem elektronike samog računara ili realizacijom programa na računaru
* *Elektrotehničar telekomunikacija* - stiču se praktično primjenjiva znanja i vještine za obavljanje poslova održavanja telefonskih sistema i kablovskih mreža, instaliranja i održavanja opreme u računarskim mrežama, instaliranja i održavanja telekomunikacione opreme, testiranja uređaja i opreme, otklanjanje kvarova i smetnji u okviru telekomunikacionih mreža

## *CoDEsign* festival 
ITHS – Srednja škola za informacione tehnologije i ITS – Visoka škola strukovnih studija za informacione tehnologije jednom godišnje, za vrijeme zimskog raspusta, organizuju *coDEsign* - besplatan IT festival namijenjen prije svega osnovcima i srednjoškolcima, a putem prenosa uživo i svima koji žele da steknu osnove u informatici, dizajnu, online marketingu, dizajnu i uređivanju veb strana ili kreiranju video-igara.

## Reference 
## Vanjski linkovi 
* Zvanični Comtrade sajt
* Zvanični sajt LINK group
* Zvanični sajt coDEsign

Kategorija:Obrazovanje u Srbiji